Ivo Sanader (predsjednik HDZa 2000-2009) s Stjepanom Mesićem (glavni tajnik HDZ-a u doba osnivanja) i Vladimirom Šeksom (v.d. predsjednika HDZa 2000. godine) tijekom svibnja 2009.
**Hrvatska demokratska zajednica** (**HDZ**) je vodeća stranka nacionalističke desnice u Hrvatskoj, poznata po tome što je pod njenim vodstvom Hrvatska stekla nezavisnost, kao i po tome što je najveći dio perioda dosadašnjeg postojanja nezavisne Hrvatske (1990 - 2000, 2003 - 2011, 2016 - danas) bila vladajuća stranka. 

Osnovana je godine 1989. od radikalnih hrvatskih nacionalista na čelu s Franjom Tuđmanom, koji su se zalagali za osamostaljenje Hrvatske od tadašnje SFRJ. S takvim programom je godine 1990. pobijedila na prvim demokratskim izborima i preuzela vlast, te je pod njenim vodstvom godine 1991. Hrvatska proglasila nezavisnost koja joj je međunarodno priznata godinu dana kasnije, a suverenitet Hrvatske konačno uspostavljen nakon završetka rata 1995. godine. 

U tom periodu je HDZ bila optuživana za desni ekstremizam, kršenje ljudskih prava i autoritarnu vlast, a pogotovo nakon završetka ratnih operacije i za malverzacije u privatizaciji nekadašnje državne/društvene imovine. Te optužbe i frakcijske borbe izazvane bolešću Franje Tuđmana su bitno oslabile stranku, tako da je godine 2000. teško poražena na parlamentarnim i predsjedničkim izborima od strane koalicije lijevog centra na čelu s SDP i HSLS.

Poslije izbora je u stranci došlo do sukoba između tvrdolinijaških nacionalista i umjerenjaka koji su namjeravali HDZ pretvoriti u demokršćansku stranku desnog centra. Potonja frakcija, kojoj je na čelu bio Ivo Sanader, odnijela je prevagu, a godine 2003. dobila najveći broj glasova na parlamentarnim izborima i formirala široku koalicijsku vladu. Četiri godine kasnije je tijesno pobijedila na još jednim izborima, ali je sredinom 2009. godine Sanader iznenada podnio ostavku na mjesto premijera i vođe stranke. 

Novi predsjednik HDZa i premijer Hrvatske je postala Jadranka Kosor, a sam HDZ se našao u velikom korupcijskim aferama povezanim s bivšim premijerom, te značajno izgubio na popularnosti zbog sve težih efekata globalne ekonomske krize na životni standard hrvatskih građana. U jesen 2011. neposredno pred nove izbore, objavljeno je kako USKOK vodi istragu protiv HDZ kao pravne osobe te je u okviru nje naložena blokada računa stranke, što - kada su u pitanju vladajuće stranke - predstavlja presedan u historiji post-komunističke Evrope. Na samim izborima HDZ je ostvario drugi najgori rezultat u historiji te su čelnici stranke, na čelu sa Jadrankom Kosor, najavili odlazak u opoziciju.
Godine 2012. je na unutarstranačkim izborima je za novog vođu izabran bivši ministar unutarnjih poslova Tomislav Karamarko koji je najavio "povratak stranke u devedesete", odnosno političkoj opciji tvrdog nacionalizma. Pod vodstvom Andreja Plenkovića, stranka ponovno skreće prema liberalnijim politikama, ali i dalje zadržava populistički narativ i ekskluzivitet na domoljublje.

Članica je Europske pučke stranke. 

HDZ ima i stranačku podružnicu u Bosni i Hercegovini, koja djeluje pod nazivom Hrvatska demokratska zajednica Bosne i Hercegovine. Ta se stranka raskolila na HDZ BiH i HDZ BiH 1990.

Predsjednici HDZ-a
------------------

* Franjo Tuđman 17.6. 1989. - 10.12. 1999.
* Ivo Sanader 29.4. 2000. - 4.7. 2009.
* Jadranka Kosor 4.7. 2009. - 21.5. 2012.
* Tomislav Karamarko 21.5. 2012. - 21. 6. 2016.
* Andrej Plenković 17.6. 2016. -

Izvori
------

1. ↑  Bakke, Elisabeth (2010), „Central and East European party systems since 1989", *Central and Southeast European Politics Since 1989* (Cambridge University Press): pp. 79–80
2. 1 2 3  Jansen, Thomas; Van Hecke, Steven (2011), *At Europe's Service: The Origins and Evolution of the European People's Party*, Springer, p. 79
3. ↑  „Archive copy". Arhivirano iz originala na datum 2012-09-20. Pristupljeno 2012-05-22.
4. ↑  
socijalni konzervativizam

***Hrvatska demokratska zajednica*** na Wikimedijinoj ostavi

| * p
* r
* u
Hrvatska Političke stranke u Hrvatskom saboru |
| --- |
| Hrvatski sabor | 

|  |  |
| --- | --- |
| Potpora Vlade (76) | 
* Hrvatska demokratska zajednica (61)
* Nezavisni, nacionalne manjine (5)
* Samostalna demokratska srpska stranka (3)
* Hrvatska socijalno-liberalna stranka (2)
* Hrvatska demokršćanska stranka (1)
* Hrvatska narodna stranka – Liberalni demokrati (1)
* Narodna stranka – Reformisti (1)
* Hrvatski demokratski savez Slavonije i Baranje (1)
* Nezavisna Marijana Petir (1)

 |
| Oporba / Opozicija (75) | 
* Socijaldemokrati (18)
* Socijaldemokratska partija Hrvatske (13)
* Most (8)
* Domovinski pokret (6)
* Zeleno-lijeva koalicija (6)
* Hrvatski suverenisti (4)
* Istarski demokratski sabor (3)
* Hrvatska seljačka stranka (2)
* Centar (2)
* Radnička fronta (1)
* Građansko-liberalni savez (1)
* Fokus na bitno (1)
* Hrvatska stranka umirovljenika (1)

 |

 |
| Europski parlament | 
* Hrvatska demokratska zajednica (4)
* Socijaldemokratska partija Hrvatske (4)
* Hrvatska konzervativna stranka (1)
* Nezavisan Mislav Kolakušić (1)
* Ključ Hrvatske (1)
* Istarski demokratski sabor (1)

 |